Father Goose (cinta)

Iste articlo ye sobre una cinta de comedia belica romantica de cine estausunidense estrenada en 1964; ta atros usos, se veiga Father Goose.

Father Goose (títol orichinal en anglés, en aragonés Pai auco, estrenada en Aragón con o títol d'Operación Whisky) ye una cinta de cine estausunidense de cine de comedia romantico-belica estrenada l'anyo 1964, dirichida por Ralph Nelson seguntes un guión orichinal por Peter Stone y Frank Tarloff (basau en A Place of Dragons, un relato curto esrito por S. H. Barnett), con una banda sonora orichinal de Cy Coleman, una dirección de fotografía de Charles Lang, una producción cinematografica de Robert Arthur y un elenco formau por Cary Grant, Leslie Caron, Trevor Howard, Jack Good, Peter Forster, Simon Scott y Ken Swofford, entre d'atros actors.

En febrero de 1942 la Royal Australian Navy ye evacuando Salamua en Papua y Nueva Guinea en trobar-se baixo la menaza de l'Imperio d'o Chapón mientres a Segunda Guerra Mundial. Tanimientres, son deixando entazaga un rete de "coastwatchers" ta que cosiren os movimientos chaponeses y tienen problemas ta cubrir un d'ixos puestos de vichilancia. O comandant Frank Houghton, australiano, decide recrutar baixo menazas y presions a Walter Eckland, un candanero estausunidense a qui nomás l'intresa que lo whisky y que nomás quiere que vivir luent de toz. A forma de conseguir a suya colaboración ye menazar-lo de requisar o suyo barco, de provocar en iste una avería que fa que temporalment no pueda navegar y en amagar-li las botellas de whisky en bels puestos d'a isla a on se i troba y fendo-le a promesa de decir-le a on se troba una cada vegada que de informacions d'utilidat. Poco dimpués un atro "coastwatcher" amenista aduya y ninvían a Walter, qui se troba con a sorpresa de que l'hombre en busca d'o cual ha marchau ha muerto y en o suyo puesto troba un grupo curioso que ha deixau entazaga un avión que los evacuaba: Catherine Freneau, una mesacha francesa filla d'o cónsul francés en Rabaul y siet colechialas que se troban a lo suyo cudiau. Ha de tornar con o grupo en a suya isla pero bien luego la suya forma de ser provoca bels problemas con o grupo de colechialas y con a francesa, que han de prolargar a suya estada en a suya isla en no poder por o momento evacuar-las os australians.

A cinta s'ambienta en febrero de l'anyo 1942 en Salamua y atros puestos de Papua y Nueva Guinea y las suyas escenas se filmoron en a parroquia de Saint Ann (Chamaica) y en os Universal Studios en Universal City y los Republic Studios en Los Angeles, istos dos zagueros en California en os Estaus Unius. Localizacions de Father Goose en Internet Movie Database.

Se tracta d'una cinta que ha recibiu bels premios y nominacions en destacando un Premio Oscar (Millor Guión Orichinal) y dos nominacions (Millor Montache y Millor Soniu) en a suya 37ena edición y una nominación a los Premios Globos d'Oro (Millor Cinta de Musical u Comedia) en a suya 22ena edición.

 Elenco Father Goose en Internet Movie Database. 
{|class="wikitable sortable" style="font-size: 90%;" 
|- 
! style="background:#ABD2D0;" | Actor 
! style="background:#ABD2D0;" | Papel 
! style="background:#ABD2D0;" | Notas 
|- 
|  
| '' 
|
|}

 Se veiga tamién 
 Cine en 1964.
 Cintas de 1964.

 Referencias 

 Vinclos externos 
  Father Goose en Internet Movie Database.
  Father Goose en Rotten Tomatoes.
  Father Goose en TCM Movie.
  Father Goose en l'American Film Institute Catalog de l'American Film Institute''.

Categoría:Cintas ambientadas en Papua y Nueva Guinea
Categoría:Cintas ambientadas en Salamua
Categoría:Cintas ambientadas en 1942
Categoría:Cintas con banda sonora orichinal de Cy Coleman
Categoría:Cintas con dirección de fotografía de Charles Lang
Categoría:Cintas con guión de Frank Tarloff
Categoría:Cintas con guión de Peter Stone
Categoría:Cintas con montache de Ted J. Kent
Categoría:Cintas de cine belico
Categoría:Cintas de cine de comedia
Categoría:Cintas de cine de romance
Categoría:Cintas d'Estaus Unius
Categoría:Cintas dirichidas por Ralph Nelson
Categoría:Cintas en anglés
Categoría:Cintas en francés
Categoría:Cintas en chaponés
Categoría:Cintas en Technicolor
Categoría:Cintas interpretadas por Cary Grant
Categoría:Cintas interpretadas por Jack Good
Categoría:Cintas interpretadas por Ken Swofford
Categoría:Cintas interpretadas por Leslie Caron
Categoría:Cintas interpretadas por Peter Forster
Categoría:Cintas interpretadas por Simon Scott
Categoría:Cintas interpretadas por Trevor Howard
Categoría:Cintas producidas por Robert Arthur
Categoría:Cintas rodadas en Los Angeles
Categoría:Cintas rodadas en a parroquia de Saint Ann
Categoría:Cintas rodadas en Universal City
Categoría:Cintas de cine sobre a Segunda Guerra Mundial